О П Р Е Д Е Л Е Н И Е

гр. ЛЕВСКИ, _13.10._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _13.10._ 2008 г. в състав:

	                               Председател:    _СТОЙКА МАНОЛОВА_
			       Съдебни заседатели:    Анка Грозданова
								  Еросалим Желязков
	
при участието на секретаря __ и прокурора __, като разгледа докладваното от съдия Манолова ч. н. дело № _20064410200726_ по описа  за _2007_ год., за да се произнесе, взе предвид следното:

	С определение №49 от 19.11.2006 г., постановено по ч.н.д. № 20064410200726, по описа на Районен съд гр.Левски, състав на съда, председателстван от съдия Панчева, е взел на основание чл. 64 ал.4 от НПК мярка за неотклонение „задържане под стража” по отношение на К.Л. от гр. П., ЕГН *, по досъдебно производство №402/2006 г. по описа на РП Левски.
В съдебно заседание от 19.11.2006 г., се е явил адвокат Л.А. - назначена на досъдебното производство за служебен защитник на по отношение на обвиняемия К.Л..
Видно от НОХД 20074410200092, по описа на РС Левски, съдът е осъдил К.Л. присъда, влязла в сила на 26.03.2007 г.
Съгласно разпоредбите на Наредбата за заплащане на правната помощ, заплащането на предоставената правна помощ се извършва от НБПП гр.София, въз основа на представен отчет от назначения за служебен защитник - адвокат, след приключване на производството по делото.
 Съдът не е разполагал с решение на НБПП гр.София, което да определя дължимото възнаграждение на назначения по делото служебен защитник – адв. А., за да могат тези разноски по делото да бъдат присъдени.
При това положение, съдът не се произнесъл относно разноските по делото, представляващи възнаграждението за предоставената правна помощ от адвокат А. на обвиняемия Л..
Предвид гореизложеното и на основание чл. 306 ал.1 т.4 във вр. с чл. 189 от НПК, следва Л. да бъде осъден да заплати в полза на НБПП гр.София сумата от 120 лева, представляваща възнаграждение за предоставената му правна помощ по ч.н.д. 20064410200726 по описа на РС Левски, която сума е определена с решение на НБПП гр.София № ПЛ – 1367 от 19.09.2007 г.
 Предвид гореизложеното, съдът

О П Р Е Д Е Л И:

На основание чл.306, ал.1, т.4, във вр. с чл.189 от НПК ОСЪЖДА К.Л. от с. А., обл. П., с ЕГН *, да заплати в полза на НБПП гр.София сумата от СТО И ДВАДЕСЕТ ЛЕВА, представляваща възнаграждение за предоставената му правна помощ, определена с решение на НБПП гр.София, с № ПЛ – 1367/19.09.2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до К. Л..

ПРЕДСЕДАТЕЛ:	

	             СЪДЕБНИ ЗАСЕДАТЕЛИ:              1.

								   2.